Source: https://szcientologianeked.com/jogellenes-volt-szcientologia-egyhaz-lerohanasa-birosag-igazsagot-szolgaltatott/
Timestamp: 2018-05-26 11:32:47
Document Index: 24913232

Matched Legal Cases: ['Bíróság ', 'bíróság ', 'Bíróság ', 'bíróság ', 'bíróság ', 'bíróság ']

Jogellenes volt a Szcientológia Egyház lerohanása - a Bíróság igazságot szolgáltatott - Szcientológia Neked
Jelentős jogi győzelmet aratott a budapesti Szcientológia Egyház: A bíróság törvénytelennek ítélte az egyháznál tartott razziát és lefoglalást.
2018. február 24. – BUDAPEST – A tegnapi napon a Szcientológia Egyház jelentős jogi győzelmet könyvelt el, amikor a Budai Központi Kerületi Bíróság egyértelműen kijelentette, hogy jogellenes volt a Nemzeti Nyomozóiroda (NNI) razziája a Szcientológia Egyháznál.
Ennek eredményeként a Nemzeti Nyomozóirodának vissza kell szolgáltatnia a több száz doboznyi jogellenesen lefoglalt iratot és informatikai eszközöket.
A bíróság úgy találta, hogy a 2017 októberében zajlott razzia és lefoglalások kényszerítő és korlátozó erejükkel megsértették az Egyház Alaptörvényben foglalt jogát.
A Szcientológia Egyház és jogi képviselői panasszal éltek, melyet először a Fővárosi Főügyészség ugyan elutasított, de a bíróság az ügy átvétele után a tegnapi napon végül mind az NNI, mind a főügyészség határozatát hatályon kívül helyezte.
„Nyilvánvalóan nagyon örülünk a bíróság döntésének, és bízunk benne, hogy az egész eljárás gyorsan lezárul a javunkra, és az Alaptörvény által védett jogainkat teljes mértékben helyre állítják.” – nyilatkozta Miklovicz Attila az egyház szóvivője.
Az út a boldogsághoz61 béke113 boldogság80 Emberi Jogok85 sikerek40 szcientológia173 Szcientológia Budapest54 Szcientológia Egyház135 szcientológusok137 vallási szabadság53 vallásszabadság59